સારાંશ માટે દસ્તાવેજ: જયપ્રકાશ નારાયણ સાથે વાત કરી રહેલા બીબીસીના ભૂતપૂર્વ સંવાદદાતા માર્ક ટલી

તેઓ અચાનક ઘરમાં આવ્યા અને તેમના પિતાને જગાડીને દબાયેલા અવાજમાં કહ્યું, ''પોલીસ ધરપકડનું વૉરંટ લઈને અહીં આવી છે.''

રાધાકૃષ્ણ બહાર આવ્યા. ચંદ્રહરની વાત સાચી હતી. પોલીસે તેમને જયપ્રકાશ નારાયણ (જેપી)ની ધરપકડનું વૉરંટ દેખાડ્યું. 

રાધાકૃષ્ણએ પોલીસ અધિકારીઓને કહ્યું, તમે થોડો સમય રાહ જોઈ શકશો? જેપી બહુ મોડેથી સૂઈ ગયા છે. આમ પણ તેઓ ત્રણ-ચાર વાગ્યે ઊઠી જવાના છે, કારણ કે તેમણે સવારે પટણા જવા માટે ફ્લાઇટ પકડવાની છે. 

પોલીસ અધિકારીઓ રાહ જોવા તૈયાર થયા. રાધાકૃષ્ણ એ દરમિયાન ચૂપચાપ બેઠા રહ્યા ન હતા. 

તેમણે તેમની ટેલિફોન ઑપરેટરને સૂચના આપી હતી કે જેટલા લોકોને ફોન લાગે તેમને જેપીની ધરપકડ વિશે જણાવી દો.

તેમણે મોરારજી દેસાઈને ફોન લગાડ્યો તો ખબર પડી કે પોલીસ તેમના ઘરે પણ પહોંચી ગઈ છે. 

ત્રણ વાગ્યે પોલીસે રાધાકૃષ્ણના ઘરનો દરવાજો ફરી ખખડાવ્યો અને કહ્યું, ''તમે જેપીને જગાડશો? જેપી પોલીસ સ્ટેશને શા માટે નથી પહોંચ્યા એવું પૂછતા વાયરલેસ મેસેજ અમને સતત મળી રહ્યા છે.''

ચંદ્રશેખર ટૅક્સીમાં પહોંચ્યા

બીબીસી સ્ટુડિયોમાં જયપ્રકાશ નારાયણ

રાધાકૃષ્ણ દબાતા પગલે જેપીના રૂમમાં ગયા. જેપી ગાઢ ઊંઘમાં હતા. તેમણે જેપીને હળવેથી જગાડીને પોલીસ આવી હોવાનું જણાવ્યું ત્યાં સુધીમાં એક પોલીસ અધિકારી રૂમમાં ધસી આવ્યો હતો. 

તેમણે કહ્યું, ''સોરી સર. તમને અમારી સાથે લઈ જવાનો આદેશ છે.'' જેપીએ કહ્યું, ''મને તૈયાર થવા માટે અડધો કલાક આપો.''

ગભરાયેલા રાધાકૃષ્ણ બને તેટલો વધુ સમય લગાડવા ઇચ્છતા હતા, જેથી જેપી રવાના થાય એ પહેલાં એકાદ વ્યક્તિ આવી જાય. જેપી તૈયાર થઈ ગયા ત્યારે રાધાકૃષ્ણએ કહ્યું, ''જતાં પહેલાં એક કપ ચા તો પી લો.''

એ રીતે વધુ દસ મિનિટ પસાર થઈ. પછી જેપીએ કહ્યું, ''હવે વિલંબ શા માટે કરવો? ચાલો જઈએ.'' 

જેપી પોલીસની કારમાં બેઠા કે તરત જ પૂરપાટ વેગે આવતી એક ટૅક્સી બ્રેક મારીને ત્યાં થંભી. 

તેમાંથી ચંદ્રશેખર કુદકો મારીને ઉતર્યા. ત્યાં સુધીમાં જેપીની કાર રવાના થઈ ચૂકી હતી.

વિનાશ કાળે વિપરીત બુદ્ધિ

રામલીલા મેદાનમાં જયપ્રકાશ નારાયણની રેલી

રાધાકૃષ્ણ અને ચંદ્રશેખર એક કારમાં બેસીને જેપીની પાછળ રવાના થયા. જેપીને સંસદ માર્ગ પોલીસ સ્ટેશને લઈ જવામાં આવ્યા હતા. 

જેપીને ખુરસી પર બેસાડીને પોલીસ વડા બીજા રૂમમાં ગયા. થોડી વાર પછી બહાર આવીને તેઓ ચંદ્રશેખરને ખૂણામાં લઈ ગયા અને કહ્યું, ''સર,...\nદસ્તાવેજની સમાન ભાષામાં સારાંશ:
25 જૂન, 1975ની રાતના દોઢ વાગ્યાનો સમય, 'ગાંધી પીસ ફાઉન્ડેશનના સચિવ રાધાકૃષ્ણના પુત્ર ચંદ્રહર ખુલ્લા આકાશ નીચે જમીન પર ઊંઘી રહ્યા હતા.